Γιάννης Βαρδινογιάννης

Ο Γιάννης Βαρδινογιάννης (1962) είναι Έλληνας μεγαλοεπιχειρηματίας, εφοπλιστής και αντιπρόεδρος του ομίλου Βαρδινογιάννη. Υπήρξε μεγαλομέτοχος της ΠΑΕ Παναθηναϊκός.

Βιογραφικά στοιχεία
Γεννήθηκε στις 7 Απριλίου 1962 στο Ηράκλειο Κρήτης και είναι γιος του γνωστού μεγαλοεπιχειρηματία Βαρδή Βαρδινογιάννη και της Μαριάννας Βαρδινογιάννη. Φοίτησε στο Κολλέγιο Αθηνών και σπούδασε οικονομικά στο Vassar College της Νέας Υόρκης. Από το 1984 εργάζεται στις επιχειρήσεις του ομίλου Βαρδινογιάννη. Υπήρξε πρόεδρος του Παναθηναϊκού και μεγαλομέτοχος της ομάδας. Είναι επίσης μέλος της ομάδας σκοποβολής του Παναθηναϊκού. Ασχολήθηκε και με τον μηχανοκίνητο αθλητισμό συμμετέχοντας στο Πανελλήνιο Πρωτάθλημα Ράλλυ από το 1984 έως το 1992 με συνοδηγό τον Κώστα Στεφανή. Αναδείχθηκε πρωταθλητής έξι συνεχόμενες φορές από το 1987 έως και το 1992.

Κατοικεί στην Αθήνα. Είναι παντρεμένος με την σουηδικής καταγωγής Μελίσσα Γκρόμελ-Βαρδινογιάννη και έχουν μαζί τρεις γιούς. Τον Βαρδή, τον Ανδρέα και τον Νίκο.

Παραπομπές

Πηγές
Eλληνικοί αγώνες Ράλι: Η περίοδος Tζίγκερ - Mέρος Δ': 1987-92
World Rally Championship Results
Ρόστερ ομάδας σκοποβολής του Παναθηναϊκού

Οικογένεια Βαρδινογιάννη
Σκοπευτές ΠΑΟ
Παναθηναϊκός (ποδόσφαιρο)
Παράγοντες ΠΑΟ
Έλληνες οδηγοί αγωνιστικών αυτοκινήτων